gentaiscool/nusaparagraph_emot huggingface dataset:
Anak kuwi ibarate kaya gabus spons sing akeh pori-pori lan uga bisa ngeresep banyu luwih cepet saka wong sing wis diwasa. Kabeh omongan kuwi bakal diserep karo bocah sing isih sinau kanggo mahami apa sing ana ning lingkungane. salah siji sing kudu diajarke yaiku babagan ngeregani pambedha antarane suku, agama, uga ras sing ana ning Indonesia. Ajaran iki penting banget ben wayah sekolah mengko, anak ora kebiasa nyinggung sara lan marai wong lara ati amarga ora diajarke babagan cara ngeregani wong liya. Kamangka, ayo didik anak-anak ning sekitar awak dhewe ben bisa dadi menungsa sing duwe adab lan bisa ngurmati wong lan pribadine sing manika warna. 

Emotion: angry
Acrophobia iku kondisi mental nang ndi wong iku ngalami rasa wedi sing intens nang panggon sing duwur. Kondisi iki melbu nang jenis gangguan kecemasan.  Wong sing nduwe acrophobia iku ngeroso wedi pas lagi mikir sesuatu sing berhubungan ambek panggon duwur utowo didepno ambek panggon sing duwur. Wong isok diagnosa kenek acrophobia nek ngalami gejala koyok ngene. Siji, mesti ngindari panggon duwur. Loro, mesti khawatir nek mikir tentang panggon duwur. Telu, rasa wedi iku mau mulai nganggu rutinitas ben dinone. Papat, bakal langsung keweden pas lagi ngadepi nang panggon duwur. Terakhir, gejala iki mau berlangsung sampe luwe teko enem wulan. Nek acrophobia wes nemen, kudu ditangani ambek psikolog utowo psikiater.

Emotion: fear
Arek cilik iku paling beresiko gawe ngalami muntah. Hampir kabeh arek cilik iku tau muntah. Muntah sing dialami arek cilik iku onok sing wajar dan onok sisan sing gak wajar. Jenis-jenis muntahe arek cilik iku koyok ngene. Siji, muntah nyemprot. Salah siji penyebab muntah jenis iki yaiku stenosis pilorus, yaiku penyempitan nang bagian sing ngubungno lambung karo usus duodenum. Selain iku, isok sisan mergo trauma nang sirane arek. Loro, muntah werno ijo. Cairan muntah sing wernoe ijo iku mergo kecampur karo cairan empedu. Nek koyok ngene, onok indikasi sumbatan nang saluran cerna. Telu, muntah werno abang rodo ireng utowo ireng bleng. Sing ngene iki mergo onok pendarahan nang asam lambung. Terakhir, muntah werno kuning. Biasane iku mergo gejala awal peradangan saluran cerna.

Emotion: disgusted
Pas aku isih SD, sering ana imunisasi sing mampir ning sekolah. Imunisasi iki pancen diadakake karo pemerintah kanggo menuhi target vaksin kanggo bocah ning umur anak-anak. Pas kelas siji SD, akeh bocah sing wedi disuntik, kamangka padha diapusi yen suntik kuwi rasane kaya dicokot semut. Nanging, pas tak jajal, suntikan iki lara banget, apa maneh sing disuntik polio ning lengen sebelah kiwa. Kancaku sing jenenge Wahyu sampek munggah ning wit pelem ngarep kelas amarga wedi disuntik lan pas wis arep disuntik, dekne nangis kejer. Yen diiling-iling kuwi mesti lucu banget amarga suntikan iki sajane ora lara. Nanging para bocahe wae sing wedi ndelok jarum. 

Emotion: fear
Jumlah penduduk ning Indonesia iki wis kudu mulai dievaluasi amarga saiki akeh kasus bocah-bocah umuran sekolah wis padha dadi temanten lan ning usia produktif, para wong tuwa mudha iki ya duwe anak akeh nanging ora bisa nyukupi kebutuhan amarga kurang pendidikan lan ora bisa kerja. Yen ditelusuri maneh, perkara anak iki didasari karo pemikiran "Akeh anak akeh rejeki". Nanging jaman saiki, prinsip kuwi wis ora cocok amarga saiki tambah akeh tambah akeh tanggungan, pendidikan anak uga tambah larang lan kebutuhan pokok wis mulai langka. Kamangka saiki akeh kader posyandu sing nggawe kampanye Keluarga Berencana kanggo ngindarake masalah sosial sing penyebabe saka keluwarga. 

Emotion: happy
Pirang-pirang uwong iku kadang ngeroso mual pas marine mangan. Nek mual mergo kakean mangan iku dadi hal sing wajar. Tapi nek pas mangan sitik tok terus ngeroso mual, berarti iku onok sesuatu. Mual pas mbarine mangan iku isok mergo akeh perkoro. Salah sijine iku alergi. Alergi panganan iku gak mek gatel-gatel tok, tapi isok sisan marakno mual. Nek misal awakmu mangan sembarang sing isok memicu alergimu muncul, sistem imun iku bakal ngetokno histamin utowo zat kimia liyane. Zat iku mau sing isok marakno gejala alergi bakal muncul, salah sijine mual. Dadi roso mual mbari mangan sesuatu iku isok nandakno nek uwong iku sek tas kenek alergi.

Emotion: disgusted
Yen awak dhewe ngeroso wedi bar ngelakoke utowo arep ngelakoke doso kui tandane agamane awak dhewe isih apik. Wong sing agamane utowo imane kuat iki iso awak dhewe delok tanda-tandane. Sing kesiji, wong sing wedi karo doso kui dheweke bakal mikir disik sakdurunge ngelakoke perkoro kui. Kanggo dheweke, wektu mangdeg sedelo. Wektu kui kanggo dheweke mikir yen Tuhane kui mesthi delok dheweke ngelakoke hal sing bejat kui. Sing keloro, atine kui mesthi ngerti-ngerti dredeg. Koyo atine kui uga nolak kanggo ngelakoke doso sing arep dilakoke. Sing ketelu, bar ngelakoke doso kui, ati lan pikiran dadi ora ayem. Dheweke bakal kepikiran terus opo sing bakal dheweke entuk bar ngelakoke doso. Dheweke wedi banget yen tekan keno azab seko Tuhane.

Emotion: fear
Awak dewe wong Indonesia iku wes kulino gawe nyeluk koncone awak dewe pas papasan nang ndi ae. Tapi kadangan, onok uwong iku sing nduwe wajah sing mirip karo koncone awak dewe sing marakno awak dewe dadi keliru nyeluk uwong. Nek wes ngono, rasane pasti nggladak rai pol sih. Makane sak durunge nyeluk uwong iku, ojok pede disik langsung nyeluk ngono ae. Pastikno disik iku sopo, terus nek butuh pastikno sisan jeneng arek sing kate mbok celuk iku. Hal iku tujuane ben gak atek onok acara isin mergo salah nyeluk jeneng. Dadi gawe awakmu sing moco iki, praktekno cara sing tak sarano iku yo rek.

Emotion: shame
Pas riyoyo tahun wingi aku muleh, mesti aku resik-resik nang omah. Nah pas ono lemari sing rodok akeh sawange, iku tak geser, tibake akeh corone. Nah adikku wedok sing delok iku langsung jerit-jerit buangete ora bloko polahe jijik delok coro iku maeng. Yo ora gaok se, nag bocah wedok iku wedi ambek jijik karo sing jenege coro, nah koncoku lanang ae akeh sing wedi nag delok coro opo maneh bocah wedok. Mangkane yo lumrah wae lah. Terus mari ngunu tak semprot gawe obat serangga ben mati. Tapi batange isek nang kono, pas tak celok ambek tak kandani bocahe langsung balek ngewangi maneh. tapi yo ngunu, pas delok ono batange langsung mlayu nang jero mah maneh.

Emotion: disgusted
Biyen pas aku dolan nang salah sijine pasar malem. Aku ambek konco-konco mlebu sing jenenge wahana kanggo nguji kendele bocah-bocah. Pas mlebu awitan iku ora masalah soale panggonane biasa wae. Tapi pas tambah menjero dadak'e moro-moro tambang peteng, terus tambah peteng, ambek ono suarone wong guyu. Terus moro-moro ono wong jawil teko ngguri terus aku ambek konco-konco noleh mengguri mari ngono,berok-berok bareng soale jumbul delok wong wedok raine eleke medilan ambek pakiane putih terus rambute dowone megilan ambek nang awake iku ono koyok ketehe. Yo ancene iku maeng asline temenan tapi sing jenenge diwedi setan koyo model sundel bolong. Mesti kabeh wedih.

Emotion: surprise
Akeh wong sing wes tau gelakno wong sing paling penting. Tambah saiki bocah enom lagek melek yo wes tau ngelakoni perkoro iku. Asline roso gelakno wong sing penting iku kedaden nag awak dewek iku ora gelem tanggung jawab ambek perkoro sing kedaden iku. Akhire roso iku metu polahe ora ono sing nutupi yaiku ambek roso tanggung jawab sing kudun dadi perkoro sing nutupi. Sampek saiki akeh wong sing gelek gelakno wong sing penting yo polahe ora gelem tanggung jawab. Terus wong sing digelakno yo wes kadung loro ati akhire ora gelem nerimo roso tanggung jawabe akhire dadi roso mangket terus musuhan. Perkoro koyok ngeneki asline iso wae ambek gampang diarekno nag kabeh wong podo gelem ngerteni.

Emotion: sad
Koyok biasane, aku diseret ambek adek-adekku gawe mlaku-mlaku nang Mall ben weekend. Jare mumpung aku libur kerja, dadi dijaki dalan-dalan sekalian dipalaki. Kali iki awak dewe mutusno mangan disik nang Foodcourt Mall iku mau ben isok milih panganan dewe-dewe. Aku ngekeki duit nang adek-adekku disik baru mencar. Wes mari kabeh, awak dewe akhire mangan sambil ngobrol uakeh. Pas wes mari mangan, adekku sing lanang ngombe banyu koyok biasa. Moro-moro de’e ngemu banyune suwe pol, terus digawe kumur-kumur, dan langsung dilek ngono ae. Aku ambek adekku sing sijine langsung ndeloki sambil gilo dewe. Sumpah, sing sek tas iku ngguilani pol seh. Isoke banyu kumuran langsung dilek ngono ae. Gilo sumpah.

Emotion: disgusted
Panggonan sing ora dikenal ancene medeni opo maneh lagek awitan nang daerah iku maeng. Tapi asline yo atek wedi nemen polahe nag awak dewek anteng pikirane ambek ora kakean polah yo ora bakal gawe perkoro ambek wong sing nang kono. Masio iku panggonan sing anyar, nag awak dewek gelem takok ambek sopan ang daerah kono, wong sing nang daerah kono yo bakal nulungi ambek ora ngiro bakal gawe perkoro, kejobo nag nang kono iku daerah wong nakal-nakal tok iku pantes wedi. Sing penting nag nang daerah sing endi  daerah iku maeng awak dewe ora kenal yo kudu jogo sikap ben ora marakno perkoro sing dadekno celoko nang daerah kono. Ya asline wedi ambek kuwatir iku yo wes lumrah.

Emotion: fear
Akeh wing sing tau ngalami gagal nang uripe. Wingi pas aku ketemu ambek koncoku bocahe yo cerito nag deke tau gagal nag jeru uripe pas pengen dadi tentara. Pas waktu iku bocahe semangate pol pengen mujudno cita-citae soale deke ngerti nag wong tuo ne pengen anake dadi tentara. Mari ngunu bocahe melok tes tapi gagal nag tahab terakhir polahe ora deke telat pas atene mlebu tes sing terakhir. Telate iku maeng polahe ono salah sijine petugas sing garai suwe bocahe nag bagian tes kesehatan. Padahal bocah-bocah liyane iku wes diolehi nang raungan test terakhir tapi bocahe isek dikongkon ngecek kesehatan bolak-balik padahal wes jelas nag bocahe maeng ora ono masalah kesehatan blas.

Emotion: sad
Ora kabeh wong sing ambu amis-amisan iku seneng ambek biasa ae. Ono sing ambu perkoro iku langsung mutah ambek kerok-kerok soale jijike pol ambek sing ambu amis-amisan. Nag ancene ngunuku yo palang sangu lengo wangi ae ben gawe jogo-jogo nag ancene petuk ambu amis. Terus teko minyak wangi iku maeng kan iso ngilangno ambu amis iku dadi ora sampek ambu amis iku nemen terus iso ilang polahe keterak ambu wangi iku maeng. Yo ancene wong jijik iku kan ora iso diilangi sak enake omongane wong sing ora jijik ambek ambu iku polahe wes biasa. Dadi yo anag dielokno yo wes menengae polahe kan ancene bedo wong yo mesti ora iso ngerasakno opo sing dirasakno ambek wong sing jijik iku maeng.

Emotion: disgusted
Suntik iki dadi perkara sing ora kabeh wong bisa nerima amarga ora kabeh wong wani marang suntikan. Akeh wong sing wedi karo jarum suntik iki amarga akeh alesan, yaiku wedi amarga jarum suntik iki barang asing sing mlebu marang awak, uga ana sing ngomong yen suntikan iki lara amarga rasane bisa nembus tekan daging. Didikan sing kurang apik kanggo bocah yaiku ngomong yen suntikan kuwi larane kaya dicokot semut. Didikan iki marai bocah kuwi trauma amarga nyatane cokotan semut karo suntik iki luwih lara suntikan. Anak bakal tetep wedi disuntik lan ora kenal rasa lara. Trauma iki dadi luwih gede lan tahan kanthi diwasa. 

Emotion: fear
Bersikap adil iku kudu karo sopo ae, termasuk nang artis sing disenengi karo awak dewe. Kadangan, awak dewe iku dadi buta mergo awak dewe iku nduwe kecenderungan bias nang artis sing disenengi awak dewe. Contohe, nek onok uwong ngomong nek artis A iku ngelakoni kesalahan, fans e pasti bakal mbelani artis A entek entekan dan bakal ngebully wong sing ngomong ngono. Padahal nek semisal artis A temenan ngelakoni kesalahan, yo gak masalah, jenenge ae menungso. Contoh liyane, nek onok artis B sing kenek kasus, fans e pasti bakal mbelani, dan ngomong nek iku kasus digawe-gawe tok. Padahal isok ae artis B iku temenan nduwe kasus sing disebutno. Awak dewe tetep kudu objektif dan bersikap adil nang sopo ae, termasuk artis senengane awak dewe.

Emotion: angry
Opo jeneng kewan sing hampir dibenci karo akeh uwong nang dunyo iki? Pasti mayoritas jawabane iku coro. Wong-wong sing gak seneng karo coro iku pasti alesane iku gak adoh-adoh teko gilo ambek wedi. Wong sing gilo ambek coro iku wajar, soale coro iku biasa urip nang panggon sing rusuh, contohe koyok tong sampah. Nek wes ngono, onok kemungkinan coro iku bakal nggowo bakteri sisan. Dadi gak heran nek uwong iku gilo ambek coro. Nek mergo wedi, iku wajar sisan. Soale coro iku kadangan gak onok abang gak onok ijo moro miber karepe dewe dan iku sing marakno wong-wong podo panik. Wes ngono mandeke gak eroh panggon, contohe koyok nang sira e uwong.

Emotion: fear
Dino iki, wes jadwale aku ambek adikku gawe vaksin booster nang WEP Gresik. Koyok biasane, WEP iki ruame banget soale wong wong ancen podo kate vaksin booster gratis nang kono. Awale awak dewe biasa ae. Terus pas jenenge awak dewe diceluk, aku ambek adekku langsung maju gawe skrining awal. Pas didelok, wes normal kabeh dan lolos gawe vaksin. Pas ketepakan banget aku ambek adikku longgone jejeran pas kate disuntik. Buru ae kate disuntik, adekku wes mbengok soale wedi karo jarum suntike. Aku sing wes mari disuntik langsung nyekeli tangane adekku sing wes tremor terus adem pol iku. Aku ngongkon de’e merem tapi tetep rileks. Tapi de’e sek tetep gak isok rileks. Perawate akhire melu nenangno adekku ben isok rileks dan jarume cek isok melbu. Akhire setelah perjuangan suwe, adekku isok disuntik.

Emotion: fear
Ardi sueneng banget pas dokter ngomong nek kondisi ibuke iku wes mulai stabil. Ibuke Ardi iki nduwe kanker paru-paru dan wes nang stadium akhir. Terus pas dikeki dokter nek kondisine mulai stabil dan onok kesempatan gawe sembuh, Ardi langsung sueneng pol. Mergo luwe, Ardi izin tuku mangan dilut nang ibuke dan diolehi. Gak sampe 10 menitan, Ardi wes balik maneh. Tapi de’e langsung kaget pas ndelok ibuke moro kejang kejang. Gak atek ngenteni, Ardi langsung metek tombol bel. Gak suwe, dokter karo suster langsung teko dan nangani ibuke Ardi. Lah kok moro pendeteksi jantung e garek sak garis. Ardi sing ndelok iku langsung mak dheg. Pas dokter ngelakoni kejut jantung, tetep ae gak onok perubahan. Akhire dokter e njaluk sepuro nang Ardi soale ibuke gak isok ditulungi maneh. Nang kono, Ardi mek isok meneng tok saking nge-blank e.

Emotion: fear
Salah sawijining bela diri sing ngelatih wong ora gampang lara ati lan ora gampang nesu yaiku kungfu. Kungfu iki salah siji olah raga saka Tiongkok kuno. Olah raga iki diwiwiti saka wushu. Nanging kungfu iki luwih lincah amarga latihane uga luwih abot miturut para guru. Olah raga iki tambah kesohor amarga film Tiongkok mulai ngenalake liwat para lakon kaya Bruce Lee. Olah raga iki wis dikenal luwih sak 5000 taun kepungkur lan duwe metode sing terbukti efektif. Ana luwih saka 100 aliran kungfu, nanging sekabehe iki ngajarake babagan sing padha yaiku, sabar lan ora ngewales tindakan ala saka wong liya. 

Emotion: angry
Pengalaman sing marakno wong isin iku ancene pirang-pirang, karek wonge mikire nang perkoro iku maeng piye, nag ancene deke nganggep perkoro sing dilakoni iku termasuk perkoro sing ngisini yo jelas dadi perkoro sing ngisini. Nah koncoku iku tau ngalami keleru mlebu kelas ekstra sing ancene ono nang sekolah. Nah pas mlebu deke iku ora delok kiwo tengene langsung mkebu, terus mari ngunu pas gurune nguwei soal ambek materi deke lagek sadar nag iku ora kelas sing kudune dileboni. Mari ngunu bocah-bocah nang kelas iku yo langsung guyu nag deke iku maeng ngomong nang gurune nag deke iku salah mlebu kelas. nah mergo iku maeng deke diguyu bocah akeh. 

Emotion: shame
Awakmu tau gak diguyu ambek wong liyo mergo mbari ngelakoni kesalahan? Rasane pasti isin pol seh, soale aku dewe yo tau ngerasakno kok. Rasane pasti pingin kabur ae. Tapi nek awak dewe kabur, iku malah nyudokno nek awak dewe iku lemah. Nek diguyu karo wong liyo, sudokno nek awak dewe iki kuat dan tangguh. Aku nduwe cara ben ketok tangguh nang ngarep wong liyo pas lagi diguyu mereka. Siji, sadari nek ngelakoni kesalahan iku hal sing wajar, ben awakmu gak isin dan maleh nyalahno awak dewe. Loro, melu ngguyu ambek wong liyo, soale kadang kesalahane awak dewe iku perlu diguyu ben gak spaneng nemen.

Emotion: shame
Aku tau ambek gelek ngerti wing jenenge windu, nah windu termasuk salah sijiki bencana alam sing ancene diwedeni wong. Dadi nag ono windu kabeh wong roto-roto wedi. Windu iku asline kedadean sing disebabno teko alam sing akhire dadekno lemah iku horek. Nah windu iku iso ae diarani koyok gempa soale ancene yo podo. Windu iku nag nemen iso ae dadekno perkoro ambek bencana alam koyok lemah longsor, omah ambrok, banjir, utowo ombak sing gedene megilan sing akhire dadekno sunami sing termasuk bencana alam sing paling diwedeni. Dadi windu iku ancene termasuk bencana alam sing ancene dadekno wong akeh sing wedi soale dampake iku ancene medeni.

Emotion: fear
Ora aneh maneh yen saiki ana wong sing bisa nemu harta karun. Sakjane harta karun uga akeh banget maceme. Barang antik sing ditemu uga bisa dadi harta karun. Cara supaya busa nyimpen barang utawa harta karun supaya awet antarane, nomer siji yen barange model pecah belah bisa dideleh panggon sing aman. Aja nganti gampang dicedhaki karo bocah supaya ora gampang pecah. Nomer loro, diresiki saben sewulan pisan supaya ora nganti rusak amarga ora tau diramut. Nomer telu, yen wis ora mampu kanggo ngeramut barang iki bisa langsung diwenehna ning pamrentah wae supaya bisa diramut kanti ati-ati lan ora nganti rusak.

Emotion: surprise
Koyok biasa, ben wayahe jam moleh sekolah, aku gak langsung metu soale parkiran pasti sek ruame dan sumpek. Aku leyeh-leyeh disik nang kelas. Moro koncoku ngajaki tuku es capcin nang ngarep sekolah dan tak iyani ae. Akhire koncoku sing liyane melu nitip dan aku iyo iyo ae. Mari ngono aku ambek koncoku metu nang ngarep sekolah dan tuku es capcin 6 gelas, loro tekne awak dewe dan papat titipane arek-arek liyane. Pas ngenteni, moro-moro aku krungu onok suara sing familiar banget. Pas aku noleh, aku kuaget soaleh onok Uyik nang sampingku, konco kentelku pas SD. Pas tak celuk, Uyik yo melu kaget dan langsung meluk aku saking senenge ketemu karo aku. Aku yo mbales pelukane soale melu seneng. Awak dewe ngobrol terus sampe pesenanku wes mari kabeh. Tapi aku ambek Uyik nyempetno gawe tukeran nomer hp cek engkok isok ngobrol maneh.

Emotion: surprise
Yen awak dhewe ketemu konco sing suwe ora ketemu, mergo awak dhewe wis tinggal neng kota sing bedo misale, awak dhewe biasane ngobrol basa-basi sedilit. Nanging, ono wong sing ora siap utowo ora seneng basi-basi koyo ngono kui. Kanggo nyambung tali kancanan iki, awak dhewe tetep kudu ngobrol karo wonge. Sing iso diobrolke pas ketemu dadak kui, sing kesiji, alasane dheweke ono neng kene. Wong lunga-lunga kui mesthi ono tujuane dhewe, ora mungkin mung iseng wae. Sing keloro, awak dhewe iso nakon opo kesibukane saiki. Sing ketelu, awak dhewe iso muji seko penampilane. Biasane, yen wis arang ketemu penampilan ono sing berubah. Misale, awak dhewe iso muji gaya rambute sing anyar.

Emotion: surprise
Aku ora ngerti kenapa pas mulih ujug-ujug ndelok adhikku ngamuk ana ing omah. Kabeh barang dibantingi, buku-bukune diuncal, bantale diguwaki, lan sing terakhir hpne dibanting. Sawise tak takoni iki amarga adhiku ngerasa diperlakokake ora adil karo gurune ing sekolah. Adhiku crita yen dheweke dipares nalika ora nggawa buku, nanging kancane sing ora nggarap PR ora dipares. Jarene sing ora dipares iku dulure gurune makane dadi ora adil. Adhiku nganti misuh-misuh ana jng omah amarga jarene isin banget nalika dipares. Ibuku mung bisa nenangke adhiku supaya ora muring-muring maneh lan ngomong menawa kabeh iku pancen bisa ngelakoni kaya ngunu. Adhiku mung bisa ngelus dada.

Emotion: angry
Dunia sing gaib kuwi ana lan kudu dipercaya amarga wis diterangake ning kitab suci. Nanging dunia gaib iki ora bisa didelok kanggo mata lan kudu nduwe mata batin sing cetha. Nanging wong sing peka lan bisa ngerasakake dunia gaib iki uga terbatas, malah sing luwih ngeluwih-luwihake yaiku wong sing gampang wedi lan gampang kaget yen ndelok barang sing ana hubungane karo dunia gaib iki. Kamangka, awak dhewe ya oleh percaya yen dhemit iku ana, nanging ya percaya yen butuh kemampuan khusus kanggo ndelok lan ora nganggo mripat biyasa ben ora gampang ndredeg pas lagi ndelok barang sing ngelingake karo rupa setan.

Emotion: surprise
Asline jember ambek panganan sing bosok iku wes lumrah se, opo maneh wong wedok utowo wong sing biasane mangan panganan resik ambek enak yo tambah kerok-kerok polahe delok iku maeng. Nak asline se ora masalah jijike tapi ambune barang iku yo ora enak, opo maneh rupane yo tambah garai wong gilamen ambek geting. Terus mari ngunu marakno laler akeh sing moroh terus marakno ambune barang yo ora enake pol. Sak liyane iku nag ora nang diresiki panganan sing bosok iku yo marakno penyakit nang panganan liyane soale laler utowo kewan sing mencok nang panganan sing bosok iku maeng mesti mrambat nang liyan-liyane. Nah iku sing garai wong-wong mangkel ambek jijik ambek panganan sing bosok maeng.

Emotion: disgusted
Media sosial kuwi dadi salah siji panggonan kanggo nyalurake kabeh emosi kaya susah, bungah, seneng, kuciwa, uga liyane. Nanging yen arep mbuka sosial media iki kuda duwe aturan amarga sosial media iku sifate mung dasar pribadine wong. Awak dhewe ora ngerti apa sing ana ning mburine wong kuwi lan latar belakang suku, agama, lan ras. Amarga saiki sosial media wis bebas, sing paling bisa ngontrol ya mung wong sing nggunakake media sosial iki. Anane aturan umur uga bisa dari saringan pertama sing bisa ndelok sapa wae sing nganggo sosial media ben ora kedadian omongan-omongan sing nyinggung babagan suku, agama, lan ras.

Emotion: angry
Sing dadekno wong wedi karo bencana alam iku yo pirang-pirang karek delok lingkungan sing kedaden bencana alam iku maeng nang endi. Saiki kan yo akeh bencana alam sing kedaden nang negoro iki salah sijine banjir. Nah sing garai wedi iku maeng ora kok bencana alame, tapi dampak sing ditekakno teko bencana alam iku maeng yaiku akeh ancaman nang keselametane menungso sing marakno wong iku iso loro, mati, ambek iso dadi kelangan sembarang kalir, terus ilange pengawean sing ancene wes dilakoni pirang-pirang tahun, ilange ekonomi wong utowo daerah sing kenek bencana alam maeng sing dadekno wong-wong sing ono nang daerah kono loro.

Emotion: fear
Indonesia iki negara sing nduwe akeh suku, agama, ras, lan uga akeh budhayane. Amarga kuwi, Indonesia iki rawan dadi negara sing saban dina ana perpecahan. Mayoritas penduduk ning Indonesia kuwi Islam lan sukune saka Jawa. Kamangka wong Indonesia iki kudu ngerti carane keutuhan negara. Sing paling utama yaiku kaping pisan kudu ngerti babagan nilai pancasila uga undang-undang sing berlaku. kaping pindhone yaiku kudu paham yen ning Indonesia iki uga ana hukum adat lan aturan sing ora tertulis sing ana ning masyarakat sing kudu dihormati. Kaping telu, amarga ana agama sing bedha-bedha, ora oleh ngece ajaran lan para jemaat agama liyane. 

Emotion: angry
Resleting kuwi dadi bagian klambi sing penting lan bisa njaga awak ben ora ketok yen nganggo klambi sing tertutup. Resleting iki ditemokake karo Whitcomb Judson. Ning awal sejarahe, resleting iki ditemokake amarga Judson sing ora sabaran pas nganggo sepatu. Resleting iki dinggo pertama ora ning klambi, nanging ning sepatu kanggo nyingkat wektu ben ora kesuwen nganggone amarga tahun 1890-an kuwi isih usum sepatu modhel tali dhuwur. Amarga penemuan kuwi, Judson disebut bapak resleting ning dunya. Insinyur saka Swedia, yaiku Gideon Sundback, sing uga kerja dadi desainer nggawe penelitian lan mulai matenake resleting kanggo klambi. Kamangka, resleting iki berkembang lan dadi penemuan sing bermanfaat. 

Emotion: shame
Pas aku anyarana mlebu kampus Nang UGM iku ono salah sijine bocah iku kleru nyelok jenengku soale deke iku rodok kesusu mergo waktune wes mepete megilan. Nah aku sing diceluk maeng yo langsung mengos ambek guyu tok, terus bocahe maeng ngomong ambek jaluk sepuro polahe deke iku we kepepet ngumpulno tugas terus dino iku maeng termasuk dino terakhir. Nah aku sing ngerti bocah sing dimaksud maeng tibake koncoku dewe sing ancene wes mlebu disikan timbang aku nang kampus iku mergo wong tuone termasuk wong sing sugeh. Yo deke awitane isin mergo kecelek maeng, tapi mergo wes kadung kepepet yo akhire diempet terus mireh ambek goleki koncoku maeng.

Emotion: shame
Masio bocah-bocah SMA saiki wes gede-gede, tapi nag wes ngerasakno roso seneng polahe ketrimo nag perguruan tinggi wes podo lali ambek kondisi utowo lingkungan saiki. Sing diilingi yo mok roso sing dirasakno iku maeng, padal nag pinggire iku yo kadang ono wong sing paling parek ora ketrimo nag perguruan tinggi. Lah njogo roso seneng kene maeng yo perlu ben ora dadekno roso loro ati utowo iri teko konco sing biasane bareng. Mangkane nag wes kadung ngersakno roso seneng koyok maeng ayo podo dijogo ojo diumbar-umbar sak karepe dewe sampek koncone maleh duwe roso iri. Sing ati-ati nag ngerasakno roso isng model koyok ngene iki.

Emotion: happy
Nang jaman modern koyok saiki, onok akeh banget jenis persalinan sing isok disesuaino ambek kondisi kesehatan ibu. Sing paling dikenal iku onok telung jenis. Siji, persalinan normal. Persalinan jenis iki yaiku persalinan sing paling biasa dilakoni ambek para ibu hamil dengan cara ngeden. Loro, persalinan sing dibantu alat. Biasane jenis iki dilakoni nek persalinan normal wes gak isok lanjut utowo ibuke wes gak kuat ngeden. Alat sing digawe iku bentuke vakum, dilakoni dengan nganggo cup sing digawe nyedot bayi keluar secara alus. Telu, persalinan caesar. Persalinan iki dilakoni nek persalinan normal wes gak isok dilakoni. Biasane dilakoni mergo onok masalah darurat sing isok ngancem nyawa ibu karo bayi. 

Emotion: happy
Layanan pinjaman online utaw pay later kuwi bisa ngerusak mata pencaharian lan uga nambah urusan sing marai mumet ning sirah. Layanan iki sajane marai penak amarga wong ora bingung nggolek dhuwit kanggo ngerampungake urusane. Nanging iki mung ana ning awal kepenake, amarga bunga saka layanan pinjaman utawa penundaan bayar iki gedhe banget lan kadhang bisa ngungkuli jumlah dhuwit sing disilih. Banjur penagihan layanan iki mesti galak banget amarga nyewa petugas debt collector lan uga kadhang nganthi nggolek identitas ning keluarga, kanca,lan tangga. Kamangka, layanan iki bahaya banget lan bisa marai stres, luwih becik ora usah nggawe layanan pinjaman online lan pay later. 

Emotion: shame
Serangan panik kui perkoro sing ora tak ngerteni. Soale serangan panik kui iso jedul yen wong kui ora bener-bener ngerasake bahaya. Mergo aku ora ngerti babagan serangan panik iki, aku dadi wedi. Aku iso wae keno serangan panik tonpo aku ngerti yen aku duwe kelainan kui. Soale kui mau, penyebab ora cetho. Aku mungkin ora iso sadar opo sing nyebabke sak durunge aku ngerasake dhewe. Nanging piye nek pisanan aku keno serangan panik kui, aku langsung ciloko. Ora ono ngejamin aku iso sinau seko pengalamanku sing kepisan keno serangan kui. Ora ono sing iso ngejamin aku iso slamet. Aku wedi banget keno serangan panik.

Emotion: fear
Pas lagi neng Bogor, aku neng endi-endi kui numpak KRL. Pas kui, aku delok mas-mas sing mesake banget. Aku ora begitu yakin kenopo, nanging menurutku mas sing tak delok biyen kui awake mambu. Pas kui, kondisine kereta lagi ora terlalu padet. Isih ono panggon selo neng tengah sepure nanging dheweke lagi ora ono bangku sing iso dilingguhi. Mas kui lagi ngadek. Nanging kabeh wong sing nyerake dheweke kui dadi podo menyingkir. Dheweke suwe-suwe bingung. Banjur dheweke nyium kelek dhewe. Seko ekspresi rupane, dheweke sadar yen awake kui mambu. Pas sadar yen awake mambu, dheweke langsung mlaku neng gerbang liyo. Ketoke dhewek golek gerbang sing rodo sepi.

Emotion: shame
Aku ndelok dulurku gak meteng-meteng iku yo sakno dewe. De’e iki wes rabi sampe 10 tahun, tapi sampe saiki durung meteng. Padahal pas diperikso, de’e karo bojone iki sek subur. Sembarang kalir jenis cara wes dipraktekno, cuma tetep gak onok sing berhasil. Sampe suatu hari, pas aku dolen nang omahe dulurku karo adekku, aku kaget banget pas krungu suara bengok sing banter banget teko jedhing. Aku sing kaget langsung ngampiri nang jedhing, wedine dulurku kenopo-nopo. Pas dulurku metu, de’e malah jingkrak-jingkrak dan meluk aku sueneng banget. Aku sing bingung mek isok meneng. Gak suwe, dulurku ngeculno pelukane dan pamer hasil testpack e sing nyudokno garis dua. Aku langsung bengok dan balik meluk dulurku maneh. Mbasio sing meteng dulurku, aku melu seneng soale penantiane dulurku akhire tercapai.

Emotion: surprise
Roto-roto psikotes iku bakal dilakoni pas awak dewe lagi ndek proses nggolek kerjo. Sakjane psikotes iku gak butuh sinau akeh-akeh, mek butuh utek sing fresh ae. Cuma kadangan awak dewe tetep ngeroso ndredeg nek kate melok psikotes. Gawe ngehindari iku, awakmu perlu gawe ngelakoni persiapan sak durunge melu psikotes. Cara gawe persiapan sak durunge melu psikotes iku koyok ngene. Siji, kudu eroh serba-serbi tentang psikotes. Awakmu kudu eroh disik tentang pemahaman dasar konsep psikotes iku koyok yaopo. Loro, coba gawe ngelakoni latihan psikotes. Telu, ngerjakno dan njawab psikotes sejujur mungkin, ojok onok jawaban sing mbujuki. Terakhir, nyiapno mental karo fisik.

Emotion: happy
Tahun iki, koyok biasa aku mondok nang omahe mbahku. Sakjane aku wes sueneng banget soale bakal ketemu ambek dulur-dulurku sing wes suwe gak tak temoni. Moro-moro onok salah siji dulurku sing cerito nek mbari tindihen nang kamare simbah, dadi de’e ngewanti-wanti gawe turu nang panggon liyane ae. Padahal kamare simbah iki dadi kamar senenganku soale paling nyaman, tapi mergo diceritani koyok ngono aku dadi wedi dewe. Akhire aku dijak turu nang mbale kulon karo dulurku sing liyane. Pas bengi, koyok biasa aku komanan panggon nang paling pojok sing sebelahe iku gak onok opo-opo. Bengi iku, anehe aku kangelen gawe turu. Wes tak meremno tapi tetep gak isok turu sek. Aku madep kiwo, dep depan karo dulurku. Buru ae aku kate balik badan, atiku langsung mak dheg dan langsung wurung pas ndelok onok putih-putih koyok guling, padahal mau gak onok opo-opo. Aku madep ngiwo terus dan tetep merem mbasio malah gak isok turu mbari ndelok onok pocong nang mburiku.

Emotion: surprise
Wong sing urip dewean kuwi cenderung nduwe mental sing gampang ora stabil amarga ora ana wong sing dijak cerita. urip dewean iki bisa dadi bumerang lan nyebabake stres yen ora dikendalikake. Akeh wong sing ujunge ngilangake nyawa dewe amarga ora kuat urip dewe. Amarga kuwi, yen arep urip dewean, awak dewe kudu duwe mental sing kuat lan bisa ngerampungke masalah dewe sak durunge ngurusi wong liya. Urip dewean iki uga tandhane awak dhewe kudu peka marang gejala fisik ben wayahe lara, ngerti apa wae sing bisa dilakoni. Sing paling angel ya kenal karo kondisi mental, kamangka wong kang urip dewean disaranke crita marang wong kang ahli kaya psikolog. 

Emotion: sad
Awak dhewe kerep delok anak-anak nesu. Kerep anak kui nesu ora ono sebabe. Dheweke iso napuk-napuk wong sing neng sikater. Iso uga ngerusak barang-barang neng jejere. Kui perkoro sing lumrah. Anak durung iso ngungkapke perasaane kanthi sae. Dheweke uga durung ngerti opo sebenere sing lagi dirasake kui. Iki cara-cara supoyo awak dhewe iso nenangke anak pas lagi nesu. Sing pertama, awak dhewe kudu ngewangi anak ngevalidasi opo sing dheweke rasake. Mungkin anak kui lagi ngerasake kuciwo, iso wae isin, iso uga wedi. Awak dhewe kudu iso ngewangi lan ngandani opo kiro-kiro sng lagi dirasake karo anak. Sing ketelu, awak dhewe ngajarke kosa kata babagan perasaan. Iki gunane, yen anak wis ngerti opo sing lagi dirasake, supoyo anak iso ngungkap opo sing ono neng jero atine.

Emotion: angry
Ora ana sing bisa nggarai Wendi nangis kaya ngene kajaba ilange sepedane. Sepeda iku wis ngancani Wendi kurang luwih setaun sak jok tuku, nanging dina iki dheweke ngerti kabar yen sepedae dijupuk karo maling. Sepedae Wendi sing ilang iki yaiku warna abang, ing stange ana tulisan lan stiker kanggo nandani yen iku sepedae Wendi. Dheweke nangis banget, atine kerasa lara banget, mripate abang amarga wis nangis kawit isuk mau. Ngomonge uga wis bindeng lan umbele meler terus. Wendi ora nyangka yen dina iki bakal dadi dina sing paling nggarai dheweke sedih. Dheweke uga ngerasa iki bakal dadi pelajaran sing paling berharga supaya ora ngawur yen ndeleh sepeda.

Emotion: sad
Wong-wong iku biasane nganggep wong sing introver iku antisosial dan pemalu. Padahal gak kabeh introver iku koyok ngono. Introver iku dasare uwong sing gak sepiro seneng nang lingkungan sing gak tapak rame, dan butuh waktu gawe dewean gawe ngecas energine maneh. Ciri-ciri wong introver iku koyok ngene. Siji, sibuk dewe ambek wektune. Loro, ngehargai privasi. Telu, nduwe lingkar pertemanan sing sitik. Papat, sensitif, intropeksi, ambek nduwe rasa ingin eroh sing duwur. Limo, seneng ngungkapno dengan cara nulis timbang ngomong. Enem, seneng kerjo dewean. Tapi teko ciri-ciri iku mau, introver iku guduk antisosial. Mereka iki sek isok bersosialisasi dan sek tetep nduwe konco. Tapi, mereka iku kadang butuh waktu dewe gawe ngecas energine sak durunge bersosialisasi maneh.

Emotion: fear
Awak dhewe kudu nyepake pesta kejutan ulang taun kanggo koncone awak dhewe, opo neh koncone iki berharga banget kanggo awak dhewe. Mergo kui konco sing penting banget kanggo awak dhewe, awak dhewe kudu gawe acara sing ora iso dilalike karo konco cerak kui. Paling ora, awak dhewe iso ngekei acara sing meriah kui pisan sak suwe awak dhewe kenal karo wonge. Pesta ulang taun kejutan kui mesthi gawe seneng wong. Yen awak dhewe iso gawe sing paling meriah lan keno tekan atine, kui iso gawe koncone dhewe uga ora iso utowo ora gampang ngelaleke awak dhewe. Kui penting soale awak dhewe ora ngerti tekan kapan awal dhewe iso bareng karo wonge.

Emotion: surprise
Awak dewe isok ngeroso seneng nek pas gak sengojo papasan karo konco lawas. Opo maneh nek wonge iku mbiyene konco kentel, wah tambah akeh iku bahan obrolane. Tapi mbasio ngono, onok tips pas awakmu ngobrol karo konco lawasmu ben gak onok konflik selanjute. Soale kan wes suwe gak ketemu, pasti bakal akeh banget perubahane wong iku dan awakmu sisan. Golek topik pembicaraan sing gak marakno canggung. Siji, topik tentang masa lalu sing nyenengno. Topik sing koyok ngono iku isok marakno nostalgia dan awak dewe bakal ngeroso seneng pas ngiling-ngiling. Loro, hindari pertanyaan sensitif koyok pekerjaan, pernikahan, ambek fisik. Telu, ngobrolno topik sing dadi kesenenganmu karo konco lawasmu iku, semisal koyok anime.

Emotion: surprise
Wis setahun Dewi lan Dewa pacaran. Dina iki raine Dewi ketok sumpek banget. Dewi nyingitna samubarang sing gedhe banget. Dheweke ngewani-wanina kandha ning Dewa. Pas ana ing omah, akhire Dewi ngomong ning Dewa yen dheweke meteng. Dewa kaget pol, mripate mendelik kaya kate coplok, cangkeme mangap terus, lan tangane langsung gemeter. Yaapa ora wedi, Dewi meteng nalika bocah loro iku isih pacaran lan durung rabi. Dewi tambah nanging ndelok raine Dewa sing keweden. Dewi wedi bakal ditinggal karo Dewa amarga dheweke dhewe uga dhurung siap kanggo duwe anak. Bocah loro iku akhire nggolek dalan liyane kanggo ngadepi swasana iki. Dewa uga bakal janji kanggo ngerabi Dewi supaya bisa tanggungjawab karo apa sing wis dilakoni.

Emotion: surprise
Pas kau ngerjakno tugas nang gazebo kampus. Aku ora ngerti nag wong sing nang pinggirku koncoku dewe soale gawe masker ambek topian. Mari ngunu bocahe iku yo menengae soale aku yo gawe masker. Ngertine iku pas aku bukak maskerku soale ate ngombe mari ngunu bocahe nyeluk aku. Nah pas iku aku yo jumbul lah, kok deke kenal aku, tibak pas deke buka maskere aku langsung jumbul ambek nablek bocahe soale wes suwe ora petuk ambek deke ket mari lulus SMA. Terus mari ngunu bocahe cerito nag asline bocahe yo sak kampus mbek aku mok bedo jurusan ae. Bocahe yo certio nag asline yo sak angkatan mok bocahe sing arang nang kampus nek gak mlebu kulia.

Emotion: surprise
Wong liya sing uga nduweni cerita sukses yaiku penulis J.K. Rowling. Rowling kuwi penulis saka buku terkenal Harry Potter lan wis duwe penghasilan saka royalti bukune lan dadi wanita sing paling sukses ning Inggris. Rownling lair ning Inggris tanggal 31 Juli 1965. Rowling iki sempet ngopeni ibune sing lagi lara, banjur rabi lan pegat pas duwe anak siji. Sak wise pegat, Rowling ora duwe dhuwit lan ngelakoni penggaweyan apa wae sing penting bisa kanggo dadi sendenane urip. Kesuksesan Rowling iki dadi inspirasi wong akeh amarga saka wong sing ora duwe aji, saiki malah dadi sawijing warga Inggris sing diregani amarga usahane sing ora surut kanggo anake. 

Emotion: sad
Onok sing ngomong nek emosi negatif iku kudu diculno teko awak dewe ben “racun” iku mau isok ucul dan awak dewe isok ngeroso lego. Onok sing berpendapat sisan nek cara ngeculno emosi negatif iku dengan cara dilampiasno. Tapi jujur ae, aku gak setuju ambek pendapat iku. Ngelampiasno emosi iku ancen efektif isok langsung ngilangno amarah iku mau. Cuma nek dilakoni terus-terusan iku isok numbuhno sifat abusif nang awak dewe. Soale nek awak dewe gak nduwe wektu gawe ngelampiasno emosi iku mau, sing onok maleh stres dan efek e maleh isok ngelampiasno nang opo sing onok nang sekitare awak dewe. Malah kadang wong iku mau isok sampe nyakiti awake dewe.

Emotion: fear
Kanca ning kelas kuwi pancen nggregetne, apa maneh yen wayah dolanan, guyon, utawa ngomong babagan sing ana ning njaba pelajaran. Salah sijine yaiku bisa dadi isin amarga tingkah sing dilakoni awak dhewe. Ana kanca sing senengane ngece lan uga marai rasa percaya diri mudhun amarga seneng ngguyu tingkahe awak dhewe sing padahal kuwi wajar lan kudune ora lucu. Kanggo ngatasi kuwi, sing perlu dilakoni yaiku penguasaan diri kanthi bener, yaiku ora nanggepi cara guyon kuwi lan uga mikir yen kuwi mung guyonan sing ora ana pengaruhe karo pelajaran. Nanging yen wis berlebihan, kanca kuwi kudune oleh teguran ben kapok lan ora sembarangan.

Emotion: shame
Pelecehan fisik iki saiki gampang ditemokake ning internet. Yen ditanggepi serius, babagan iki bisa dari salah sawijine hukum pidana yaiku kejahatan ning dunya digital lan bisa kena UU ITE. UU sing bisa njerat kasus iki yaiku  Undang-Undang Nomor 19 Tahun 2016 Tentang Informasi dan Transaksi Elektronik. Undang-undang iki bisa ngancem wong sing ngelecehake fisik, seksual, uga kehormatan sing bisa marai wog kuwi kisinan lan ora duwe aji. Bedha karo hukum liyane, ning UU ITE iki ganjaran kanggo pelaku yaiku kurungan 6 sasi kunjara uga denda denda paling akeh Rp1.000.000.000,00. Kamangka UU ITE iki perangkat hukum sing miturut ahli, gampang njerat sapa wae. 

Emotion: angry
Kanggo wong sing arep operasi, mesti ana rasa was-was marang prosedur sing arep dilakoni. Apa maneh prosedur operasi iki prosedur sing kaping pisan lan durung tau. Kaya misal wong sing arep operasi usus buntu, mestine dikongkon ngelakoni prosedur kaya poso utawa ora oleh konsumsi tanpa dituturi dokter fungsine kanggo apa. Wong sing kurang diedukasi bisa bingung lan wedi. Nanging yen wong kuwi duwe inisiatif nggolek informasi, mestine dadi ora grogi lan manut apa jare dokter. Kamangka sak durunge operasi, awak dhewe ayo golek informasi ben ora ngerasa wedi lan ngerasa aman uga duwe pikiran sing apik kanggo operasi sing arep dilakoni. 

Emotion: fear
Nag wong sing tau kleru nyeluk jenenge wong iku mesti yo ngeroso isin, tapi kudune nag wes kadung kleru nyeluk iku yo nang jaluk sepuro ben wonge iku maeng ngerti nag ancene klerune iku maeng ora disengojo. Terus opo maneh nag klerune maeng nang ngarepe wong akeh ambek konco-konco sing kenal karo wong sing kleru diceluk maeng yo tambah isin. Tapi isin iku maeng iso dadi nemen nag diterus-terusno mergo dadekno wong sing diceluk iku maeng tambah ora karoan pikirane. Nah siong tepak nag ancene kleru yo jaluk sepuro sak pantese mergo sing jenenge wong iku mesti ono klerune ora kok bener terus, wong nabi barang yo ono salahe kok opo maneh wong biasa.

Emotion: shame
Akeh-ekehe wong iku mesti jember ambek sing jenenge jeding endut. Nah jeding sing endut iku maeng iso ae marakno wong sing ora kulino ambek jeding sing kene maeng iku maleh jijik nag delok iku maeng. Yo ancene ora kabeh wong sing delok iku maeng mesti jijik. Tapi roto-roto wong sing delok iku ngeroso koyok ngunuku maeng. Nah nag wes kadung delok utowo masi perkoro iku maeng yo palang nang mireh wae ben ora sampek masih perkoro sing luwih jemberi teko sing kemproh iku maeng, koyok contohne coro ambek kewan sing biasane ono nang jeding. Nah nag wes koyok ngunuku yo tambah ora karoan jemberi. Mangkane nag wes ketok nyawang yo nang ditinggal wae.

Emotion: disgusted
Roto-roto wong sing petok mutahan iku mesti jember ambek jijike pol. Nah sing garai jember ambek jijik iku mesti termasuk perkoro sing rusoh. Contohne ambune sing badeke megilan, sak liyane iku, ambune maeng iku yo ora mok badek tok, tapi kadang yo koyok telek barang mergo ancene mutahan iku termasuk panganan sing ancene ate dadi telek. Mari ngunu sing garai jember ambek jijik maneh yoiku rupane sing ancene jemberi mabek mangkelno. Nah rupane maeng iku yo macem-macem, karek panganan sing dipangan. Ono sing kuning, ono sing puteh ono sing ireng barang. Nah terus ono campuran iler-ilere ambek uro barang. Nah iki sing biasane marakno wong sing masi iku jijik

Emotion: disgusted
Prank saiki iku wes dadi perkoro sing biasa disiarno nang endi-endi koyok Instagram, Facebook, ambek Youtube barang yo tambah akeh. Terus nang siaran maeng akeh wong sing jumbul yo akeh wong sing geting polahe pas deke ono masalah sing jengkelno atine. Yo ono wae wong sing seneng ambek acara prank utowo delok wong sing diprank tapi yo mangkel nag kenek prank. Jare sing seneng delok wong sing diprank iku sing garai seneng yo raine wong sing jumbul polahe diprank maeng aneh-aneh, padal ora ngerti nag atine maeng asline mangkele orambloko, tapi yo ono sing biasa ae soale atine seneng utowo atine ora mangkel.

Emotion: surprise
Aku gelek kepetok bocah-bocah enom sing dolan nang daerah pegunungan iku moro-moro nyungsep nang gampinge sawa utowo lema sing pnggire dalan. Nah iku gedaden polahe reme blong, terus sing garai medeni nag pas rem blong nang daerah ngunuku yo resikone mlebu jurang. Aku gelek petok montor-monto koyok MPV utowo SUV barang ngunuku yo akeh sing jungkel nang jurang yo akeh utowo nabrak wit utowo pembatas dalan sak marine mudunan utowo dalan sing drojog.  Sing biasane gelek remblong ngunuku ancene reme iku kepanasan terus akhire ora iso pakem oleh ngerem. Mangkane ben ora kuwatir ambek remblang yo kudu leren disek nang gonane panggonan sing wes ancene disediakno nang panggonan ngunuku.

Emotion: fear
Saiki gak onok uwong sing gak seneng nek isok lulus ujian, kabeh pasti sueneng banget. Dan gak awak dewe tok sing seneng, tapi wong tuwone awak dewe pasti melu seneng. Lulus ujian iku jelas gak isok ajaib moro lulus ngono ae, tapi kudu onok usahane. Dimulai teko sinau sing rajin. Mulai teko nguasai materi sing dadi bahan materi ujian engkok. Terus nek gelem maksimal, ditambah latihan soal sing meh mirip-mirip ambek model soal ujian sing kate digarap engkok. Ojok lali sisan dungo njaluk ridho nang Tuhanmu dewe-dewe. Nek awakmu wes ngelakoni telung poin iku, yakin deh bakal lancar kabeh. Dadi gawe awakmu sing gelem mbanggakno wong tuwomu, lakonono telung poin iku sak durunge nggarap soal ujian.

Emotion: happy
Sebagai penggemar, wong bakal seneng pas ketemu idolane. Idola kui dadi panutane wong neng urip iki. Ngetuti idola kui iso gawe urip awak dhewe luwih apik ono sing nuntut dhewe neng dalan sing olo. Idola sing apik kui idola sing awak dhewe ikuti mergo prestasine. Misale, awak dhewe ngidolake LeBron James, trus awak dhewe dadi luwih semangat latian basket kanggo menang kejuaraan kota. Ora kudu prestasi, nanging iso sifat-sifate sing apik. Nanging, idola kui ora sempurna, uga pasti duwe kebiasaan sing olo. Ojo ngasi kebiasaan kui awak dhewe tiru. Awak dhewe kudu iso nyaring opo sing perlu awak dhewe trimo endi sing ngekei pengaruh buruk.

Emotion: happy
Mangan daging, protein hewani, lan lemak kuwi bisa ngaruh marang ambune awak. Lemak sing berlebih iki marai sistem metabolisme ora normal lan ora bisa ngetokake keringet, apa maneh konsumen protein hewani iki jarang banget olah raga. Keringet sing dihasilake saka metabolisme iki bisa ngetokake racun. Buah lan sayur iki uga bisa marai awak luwih sehat. Kamangka, wong sing ana ning manca negara kuwi ambune bedha saka wong Indonesia amarga sing dipangan uga bedha, apa maneh wong sing kebiasa dadi vegan. Kamangka, yen pengen awak ora mambu lan isin ning cedhak wong, ayo njaga mangan mulai saiki lan uga sregem olahraga ben metabolisme iki tambah lancar. 

Emotion: shame
Onok salah siji panganan sing terkenal sing asale teko Filipina, yaiku pagpag. Pagpag dewe iku sitilah teko boso Tagalog sing artine panganan sisa sing dihasilno ambek restoran sing dikumpulno teko tong sampah utowo panggon pembuangan umum. Biasane panganan sing dikumpulno iku teko restoran cepat saji. Pagpag iki isok berupa daging beku sing wes kadaluarsa, iwak, utowo sayuran sing diguwak karo supermarket nang truk sampah. Pagpag iki lahir dadi solusi gawe ngatasi kelaparan sing kedaden mergo kemiskinan ekstrem nang Filipina. Alesan uwong kono mangan panganan iki yaiku mergo gak nduwe duit gawe tuku panganan sing layak. Onok sisan sing alesane ngutamakno kecantikan timbang gizi gawe awak.

Emotion: disgusted
Inciman kui secara umume ono rong jenis. Sing kesiji kui, anciman kanggo senjoto. Senjotone kui iso opo wae iso nganggo peso utowo benda sing landep piyane, iso nganggo pestol, lan uga iso nganggo opo wae sing iso nyilakani awak dhewe. Wong sing biasane ngelakoke anciman iki wong sing pikirane cetek utowo dheweke ora duwe pendidikan sing duwur. Biasane kui dilakoke karo maling, copet. lan premen. Awak dhewe dikon nuruti opo sing diomongi karo wong sing ngincim kui nganggo dalan kekerasan. Dheweke mungkin durung tentu wani ngelukani utowo nyilakani awak dhewe. Mungkin dheweke dhewe uga wedi. Kui jenis inciman sing kesiji.

Emotion: fear
Awakmu tau ta, gak onok abang gak onok ijo, moro onok uwong sing ngancem awakmu teko aplikasi chat koyok WhatsApp? Contoh, si pelaku teko kota A iku ngancem bakal mbunuh awakmu padahal awakmu urip nang kota K. Dadakno koyok ngono iku isok dilaporno nang pihak polisi lho. Nek awakmu ngalami sing koyok ngono, cepet lakoni prosedur iki. Siji, langsung teko nang penyidik POLRI nang unit Cybercrime gawe laporan nang kono. Loro, engkok penyidik bakal ngelakoni penyelidikan sing isok dilanjut nang proses penyidikan atas kasus bersangkutan Hukum Acara pidana ambek ketentuan nang UU ITE. Telu, nek proses penyidikan wes mari, berkas perkoro bakal dilimpahno nang penuntut umum gawe dilakoni penuntunan nang pengadilan.

Emotion: fear
Gawe jumbul wong sing ulang tahun ambek hadiah iku wes ora atek neko-neko. Nag jaman saiki mesti aneh-aneh nak ate nguwei ulang tahun nang koncone ben jumbul polahe iku maeng. Nah carane ben koncomu maeng jumbul ambek hadiah sing bok wei maeng iku piye, yo hadiahe golek hadian sing ancene dibutohno utowo disenengi ambek koncomu maeng terus dihias sing apikae wes bakal dadekno koncomu jumbul polahe hadiah iku. Soale ancene barang sing dihadiakno iku barang sing diarep-arep tapi ora iso duwe-duwe soale ora iso tuku utowo durung iso duwe. nah teko coro iku ae wes iso garai koncomu maeng jumbul soale hadiah iku bakal dianggep penting nang uripe.

Emotion: surprise
Setaun sawise Dimas ditampa kuliah ana ing kampus Malang, dheweke baru ngerti yen kesempatan iki yaiku kesempatan sing ora oleh disia-siakke kanggo Dimas. Dimas kasil dadi bocah kampus Malang sing digoleki bocah sak Indonesia. Nalika Dimas ndelok bangunan kampus sing gedhe, ana kolam iwak ing tengah-tengah, ana tlaga sing ngalir banyu saka gunung, bisa langsung ndelok gunung nalika mbukak jendela kelas. Dimas janji yen dheweke ora bakal males lan bakal sregep sinau. Dimas uga ngiling-iling nalika dheweke berjuang kanggo bisa ketampa ana ing kampus iki nganti sinau saben dina ora kenal wektu lan babagan apik liyane sing dilakoni supaya bisa dadi panyurung dheweke bisa ketampa ana ing kampus iki.

Emotion: happy
Dhek dina wingi sakjane ana konser band sing paling taksenengi yaiku SMASH. Aku wis seneng banget akhire bisa ndelok SMASH amarga aku wis seneng banget wiwit isih SD. Ora ana udan, ora ana apa-apa ndilalah kancaku ngomong yen konser SMASH iki ora sida amarga ora nduweni ijin ning lapangan tengah kutha. Raiku wis sepet banget, mripatku abang amarga wis ngempet kudu nangis, atiku rasane ora karu-karuan. Masa ya konser SMASH sing wis tak enteni bakalan ora sida. Jebule kancaku malah ngguya ngguyu. Aku uga tambah bingung amarga kok dheweke ora gupuh. Sawise ngerti raiku sing epet, dheweke njaluk sepura lan ngomong konsere SMASH bakal tetep mlaku amarga maeng gur ngeprank aku. 

Emotion: surprise